Energie
Ënner Energie versteet een eng potenziell Kraaft, ënner welcher Form och ëmmer, déi et erlaabt, eng Aarbecht ze maachen. D'Wuert Energie kënnt vum griicheschen εργοs (ergos), wat "Aarbecht" bedeit. De Begrëff Energie ass vum schottesche Physiker William John Macquorn Rankine am Joer 1852 am haitege Sënn an d'Physik agefouert ginn.

Déi verschidden Energieaarten

Mechanesch Energie 
Gemengt ass déi potenziell Energie, déi sech aus engem mechanesche System ergëtt.

Thermesch-Energie oder inherent Energie 
Dat ass déi Energie, déi a Moleküllen oder Atomer vun enger Matière gespäichert ass.

Elektresch oder magnéitesch Energie 
Si gëtt ofgeleet aus dem physesche Prinzip, dat Deeler vun engem Stoff, wa s'elektresch oder magnéitesch opgeluede sinn, si sech unzéien oder ofstoussen.

Bindungs-Energie 
Si gëtt bei engem cheemeschen oder atomare Prozess fräigesat.

Primär a sekundär Energie 
Well d'Energie net verschwannen, mä nëmmen ëmgewandelt ka ginn, schwätzt ee vun
 Primärer Energie a vun
 Sekundärer Energie, déi aus engem Ëmwandlungsprozess entsteet (z. B. d'elektresch Energie als Produkt vun der Verbrennung vu Kuelen oder Mazout oder als Produkt vun der Atomspaltung).

Net erneierbar an erneierbar Energien 
 Net erneierbar ass déi Energie, deenen hir Ressourcë limitéiert sinn. Dat trëfft z. B. fir déi fossil Brennstoffer a fir de Pëtrol, deenen hir Reservë limitéiert sinn, zou.
 Erneierbar ass d'Energie, déi aus dem Holz, dat nowiisst, dem Wand, dem Waasser oder der atomarer Spaltung kënnt.

D'Energieproduktioun 
Am Laf vun der Zäit huet sech d'Struktur vun der Energieproduktioun staark verännert an eng Rei vu Konsequenzen hu sech doraus erginn:
 Réckgank vum Kuelenundeel bei der Produktioun vu Primärenergie
 Wuessenden Undeel vun der Atomenergie
 Ongläichgewiicht tëscht de geographeschen Zone wou Energie produzéiert gëtt an de Regioune wou déi meescht Energie verbraucht gëtt
 Perspektiv vun enger Energieknappsheet
 Onrentabel Anlage fir d'Produktioun vun Energie an den Entwécklungslänner (Anlage mat grousse Perten)

D'Entwécklung vum Energiekonsum 
De relativen Energiekonsum ass vu Land zu Land staark verschidden a spigelt an engem gewësse Mooss den Entwécklungsgrad an dem Klima vun de Länner zeréck.

 Energiekonsum vu verschiddenen Industrielänner:
Pro Joer a pro Kapp vun der Bevëlkerung, an TEP-Unitéiten:
 Island 12,246
 Lëtzebuerg 8,409
 Kanada 8,156
 USA 8,148
 Finnland 6,409
 Belsch 5,776
 Australien 5,740
 Norwegen 5,704
 Schweden 5,354

Wéi ënnerschiddlech de relativen Energiekonsum an de verschiddene Länner ass, geet aus der Tatsaach ervir, datt de relative Konsum vun Energie pro Kapp vun der Bevëlkerung tëscht 1 a 60 an den eenzele Länner variéiert.

Den Energiekonsum huet an de leschte Joren iwwerall staark zougeholl an et gëtt gefaart datt vill Reservë vun net erneierbarer Energie (Pëtrol ënner anerem) an den nächste Joerzéngten ausginn.

Energiekonsum an Ëmweltproblemer 
Verschidden Ëmweltproblemer stelle sech ogrond vum staark klammenden Energiekonsum:
 De Problem vun der Loftverpeschtung besonnesch duerch d'Kueleverbrennung an den Austouss vun CO2 duerch d'Autoen
 De Problem vum Klimawiessel duerch d'Zerstéierung vun der Ozonschicht an der Atmosphär
 De Problem vum Straleschutz am Zesummenhang mat den Atomzentralen an der Lagerung vun atomaren Offäll

Kuckt och 
 Ëmwelt
 Ekologie
 Lëtzebuerger Energiewirtschaft
 Erneierbar Energie
 Grénge Stroum

Um Spaweck 

Physik
Ëmwelt